Diari Oficial de la Generalitat Valenciana


Sumari del DOGV 4600, del 02-10-2003 (2003/10640)

RESOLUCIÓ de 16 de setembre de 2003, del conseller d'Infraestructures i Transport, per la qual es concedixen ajudes per a projectes de promoció i millora de l'accés de les PIME de la Comunitat Valenciana als servicis i continguts de la Societat de la Informació i del Coneixement, dins del marc del Programa d'Accions Innovadores de la Comunitat Valenciana 2002-2003 (PAICV).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4600

Data del DOGV
:   02-10-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/10705


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 16 de setembre de 2003, del conseller d'Infraestructures i Transport, per la qual es concedixen ajudes per a projectes de promoció i millora de l'accés de les PIME de la Comunitat Valenciana als servicis i continguts de la Societat de la Informació i del Coneixement, dins del marc del Programa d'Accions Innovadores de la Comunitat Valenciana 2002-2003 (PAICV). [2003/X10418]
  
Per Resolució de 6 de juny de 2003, del sotssecretari de l'Oficina de Ciència i Tecnologia de la Presidència de la Generalitat Valenciana (DOGV núm. 4.524, de 18 de juny) es van convocar ajudes per a projectes de promoció i millora de l'accés de les PIME de la Comunitat Valenciana als servicis i continguts de la Societat de la Informació i del Coneixement, dins del marc del Programa d'Accions Innovadores de la Comunitat Valenciana 2002-2003 (PAICV).
  
L'apartat onze, número 2, de la citada convocatòria determina que en el termini de tres mesos comptador des de l'endemà de la seua publicació s'haurà de dictar resolució sobre l'adjudicació de les ajudes, i es fixa expressament la quantia individual que corresponga a cada beneficiari i s'incorporen, si és procedent, les obligacions i les condicions a què haja de subjectar-se este, i es disposa, finalment, que s'expressaran, així mateix, els projectes que hagen sigut exclosos per no ajustar-se a les bases de la present convocatòria. Així mateix, el número 3 d'este mateix apartat onze disposa que la resolució d'adjudicació posarà fi a la via administrativa i serà publicada en el Diari Oficial de la Generalitat Valenciana a tots els efectes.
  
De conformitat amb el Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport (DOGV núm. 4.543, de 14 de juliol), competix actualment a este departament autonòmic la resolució de la mencionada convocatòria, per raó de la matèria.
  
En conseqüència, de conformitat amb la proposta formulada per la comissió avaluadora, amb data 15 de setembre de 2003, resolc:
  
Primer. Organismes intermedis beneficiaris de les ajudes
  
Concedir les ajudes per a projectes de promoció i millora de l'accés de les PIME de la Comunitat Valenciana als servicis i continguts de la Societat de la Informació i del Coneixement, dins del marc del Programa d'Accions Innovadores de la Comunitat Valenciana 2002-2003 (PAICV), i la convocatòria de les quals va ser aprovada per mitjà de la Resolució de 6 de juny de 2003, als organismes intermedis següents amb les quantitats que a continuació s'indiquen:
  
Segon. Organismes intermedis exclosos
  
Excloure els organismes intermedis que a continuació s'indiquen, ja que els projectes presentats no s'ajusten als objectius de la convocatòria mencionada, de conformitat amb el que s'establix en els apartats primer i tercer, en relació amb els programes de l'annex I, de la resolució que l'aprova.
  
Tercer. Aplicació pressupostària
  
L'import de les ajudes concedides en l'apartat primer de la present resolució, per un total de 277.200 euros (dos-cents setanta-set mil dos-cents euros), serà finançat a càrrec de l'aplicació econòmica 47.22.732.00.7, línia de subvenció T4696000, denominació de la línia Comerç Electrònic (PAICV), del pressupost de la Generalitat Valenciana per al 2003.
  
Quart. Obligacions dels beneficiaris
  
Els beneficiaris de les ajudes estan obligats al compliment del que establix l'apartat dotzé de la Resolució de convocatòria, de 6 de juny de 2003, així com a la resta d'obligacions a què els subjecte la normativa aplicable.
  
Cinqué. Justificació de les ajudes
  
Els beneficiaris de les ajudes hauran de justificar, igualment, les ajudes concedides en els termes prevists en l'apartat tretzé de la Resolució de convocatòria, de 6 de juny de 2003. A l'efecte, el termini per a presentar la documentació de justificació que s'hi requerix s'amplia fins al 29 de novembre de 2003, inclusivament.
  
Sisé. Expressió de recursos
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.